20. kesäkuuta
Tapahtumia

451 – Länsi-Rooma voitti Attilan johtamat hunnit Katalaunien kenttien taistelussa.
1214 – Oxfordin yliopistolle laadittiin perustamisasiakirja.
1685 – Monmouthin kapina Englannissa kuningas Jaakko II:ta vastaan. Kapinallisia johti Kaarle II:n avioton poika, Monmouthin herttua James Scott, joka julisti itsensä kuninkaaksi 20. kesäkuuta 1685. Kapina kukistettiin Sedgemoorin taistelussa.
1756 – Englantilainen varuskunta vangittiin Kalkutassa ja ahdettiin liian pieneen vankiselliin, jossa suurin osa vangituista kuoli hapenpuutteen ja keskinäisten kärhämien takia (Black Hole of Calcutta; 146 vangitusta 23 säilyi hengissä).
1789 – Ranskan kolmannen valtiosäädyn edustajat (tiers état) vannoivat Pallohuoneen valan, mitä pidetään Ranskan vallankumouksen syntynä.
1819 – Yhdysvaltalainen Savannah saapui Liverpoolin satamaan. Savannah oli ensimmäinen Atlantin ylittänyt höyrykäyttöinen alus (vaikkakin suurin osa matkasta tehtiin purjevoimalla).
1837 – Britannian kuningatar Viktorian hallitsijakausi alkoi.
1862 – Romanian pääministeri Barbu Catargiu salamurhattiin.
1863 – Länsi-Virginia hyväksyttiin Yhdysvaltain 35. osavaltioksi.
1877 – Alexander Graham Bell asensi maailman ensimmäisen kaupallisen puhelinpalvelun Hamiltonissa Ontariossa.
1900 – Boksarikapina: boksarit kokosivat noin 20 000 ihmistä Pekingin lähellä ja tappoivat satoja eurooppalaisia mukaan lukien Saksan suurlähettilään.
1900 – Nikolai II antoi kielimanifestin.
1919 – Teatro Yagüezin tulipalossa Mayagüezissa Puerto Ricossa sai 150 ihmistä surmansa.
1944 – Toinen maailmansota: Neuvostoliitto valtasi takaisin Viipurin Suomen asevoimilta jatkosodan Viipurin-Petroskoin operaatiossa. Suomen ylipäällikkö Gustaf Mannerheim vetosi Viipurin–Kuparsaaren–Taipaleen linjan pitämiseksi.
1948 – Varietee-televisio-ohjelma Toast of the Town, myöhemmin nimellä The Ed Sullivan Show, sai ensi-iltansa Yhdysvalloissa.
1956 – Ilmailu: venezuelalainen Super-Constellation syöksyi Atlanttiin Asbury Parkin lähellä New Jerseyssä, 74 ihmistä sai surmansa.
1960 – Malin liittovaltio itsenäistyi kuuluttuaan sitä ennen Ranskan Länsi-Afrikkaan. Liittovaltio kuitenkin hajosi jo kahden kuukauden päästä nykyisiksi Malin ja Senegalin valtioiksi.
1963 – ”Kuuma linja” otettiin käyttöön Neuvostoliiton ja Yhdysvaltain välillä.
1966 – Kanada myi 336 miljoonaa bushelia vehnää (noin 9,1 miljardia kiloa) Neuvostoliittoon.
1969 – Jacques Chaban-Delmas tuli Ranskan pääministeriksi.
1975 – Elokuva Tappajahai sai ensi-iltansa.
1977 – Öljy alkoi virrata Alaskan halki Trans-Alaska Pipeline System -putkistoa (TAPS) pitkin.
1980 – Roberto Duran aloitti voitolla Sugar Ray Leonardista 15-eräisessä nyrkkeilyottelussa kolmen ottelun sarjan tavoitteena WBC:n mestaruus.
1983 – LZW-pakkausmenetelmän patenttia haettiin Yhdysvalloissa.
1990 – Asteroidi 5261 Eureka löytyi.
1991 – Saksan parlamentti päätti siirtää pääkaupungin Bonnista Berliiniin.
1992 – Virossa alkoi suuri valuutanvaihto: Neuvostoliiton ruplat vaihdettiin kolmen päivän aikana uusiin Viron kruunuihin.
2001 – Pervez Musharrafista tuli Pakistanin presidentti.
2003 – LZW-pakkausmenetelmän patentti vanheni Yhdysvalloissa.
2003 – Wikimedia-säätiön (Wikimedia Foundation tai lyhyemmin Wikimedia) perustamisesta ilmoitettiin.